Maguindanaon news: Mga panginginsada sa Sarangani endo General Santos City pabpagingaten\nKORONADAL CITY, Jan. 4 (PIA) – Panawagan si Sarangani Gov. Miguel Rene Dominguez sa mga panginginsada a prubinsya nu Sarangani endo madakel a taw kanu siyudad nu General Santos sa mingat kanu kabpalayag.\nSabap kanu aden kapedtimu nu low pressure area (LPA) sa sabangan a parti nu Mindanao a mapakay a makaapekto kanu ulula nu gay kanu duwatiman a lugar.\nPanawagan ni gubernador Dominguez labi lawan kanu mga panginginsada sa mingat a banal sabap sa aden posibilidad a maumbal enya a tropical depression su nadtelu a LPA.\nAmayka agkalat su gay taman sa agkabagel su bagel, mas mapia e diden silan lumayag tigin nu gubernador. Niya lon importante na ilayn kanu kaingat sabap sa masiken kanu niya e maumbal a mitsa nu kaawa nu ngiyawa nu uman e isa a sabapan nu malat a gay.\nKanu tudtulan nu Philippine Atmospheric, Geophysical and Astronomical Services Administration (PAGASA), kagay sendaw a alas dos nu madalem a gay nailay su LPA sa kawatan a 600 kilometro sa sabangan nu South a sabangan nu General Santos City.\nTigin nu PAGASA, su sabangan a kabisayaan endo su Mindanao na maadanan nu kapang-gabon kanu kapuluan nu langit a aden pambasu-basu a ulan endo kabpalugong,kapagkilat kanu endaw e madakel e gabon nin taman sa aden kanu maulad nu ulan siya kanu sabangan endo South Mindanao a makabpananggit kanu kapadtubak nu lupa ataw ka kagkadalem nu eg.\nSu sambel na madsugat-sugat bo e kabagel nin ugayd aden antu na agkabagel bon a ganat sa North East endo sa sabangan taman sa aden antu masla su kabpambagel nu lagat. (HMYoshioka/PIA 12)


[PIA News] Hiligaynon News: LTO may plano sa pagpagwa sang bago nga plaka\nMaguindanaon news: Illegal mining operations mailut a pambantayan sa South Cotabato\nKORONADAL CITY, Enero 12 (PIA) -– minetad den sa mga surveillance cameras su South Cotabato Provincial Environment Management Office (PEMO) sa munisipyo nu T`boli bilang ped kanu kapabkabagel sa kampanya kontra sa mga illegal na galbek a pakabinasa sa kanu musrik.\nPidtalo ni PEMO chief Siegfred Flaviano, kana bu su illegal small-scale mining operations e kanilan a pambantayan kaped pan su kana lihitimong “ball mill processing plants” lu sa munisipyo.\nIumggulalan nu PEMO su stoppage order sa kanu mga ball mills a pag-operate sa lugal na da permits iganat sa Enero 15,2012 Flaviano.\nInibetad su mga closed circuit television (CCTV) cameras sa satiman a lalan a pagukitan nu mga taga Kematu endo Desawo sa endo ma-monitor su mga pagadan aden lulan nin a mga mineral ores mangay sa kanu mga ball mills na lo sa sentro nu munisipyo.\nPat timan na mga cameras su nakabetad den sa endo mailay sa klaro endo masekina shots labi den amayka magabi.\nSu mga rootages nu camera, kadtalo ni Flaviano na makatabang sa katawan su mga lulan nu mga pagukit a pagadan na pun sa illegal na mga galbek.(qlsolaiman/PIA12)


[PIA News] Maasin City gets P20-M DILG support fund DILG\nKORONADAL CITY, January 28 (PIA) – Idtatalus su cataract operation kanu didalem nu prugrama a Liwanag para sa Kapayapaan sa 1st distrito nu prubinsya nu Cotabato saguna a lagun a 2012.\nSu prugrama na idtatabanga kanu kabpangumbal nu opisina ni Cotabato 1st District Congressman Jesus Sacdalan, Deseret Ambulatory Referral (DEAR) Center sa dalapa nu Kabacan endo su Mabuhay Deseret Foundation.\nPidtelu ni First Congressional District Office Special Operations Focal Person Benny Queman, su langun a miyug makabenepisyaryo kanu prugrama na mangay den kanu opisina kanu mangagan andu maka-iskidiyul kanu libre a tsek-up a para kanu gay nu operasyon nin.\nInumanen pen ni Queman, bago mauma su gay a kabpa-opera lon, pabpatadaman kanu kanilan a mga pasyente sa asikasun den su kanilan a mga papeles a mana su pidtelu a Philhealth andu labi a mangagan kanu kabpa-proseso kanu ulian nu operasyon.\nKagina ka maytu, kanu ulian nu suporta kanu prugrama, ibpapakataw nu DEAR Center a lo sa dalapa nu Kabacan, sa panguka su kanilan a opisina sa gay nu Isnen, Arbha endo Saptho a ganat sa alas nuwibe nu mapita taman sa alas dose nu mudto para sa kunsultasyon. Aden bon libre a cataract screening sa opisina uman e gay nu Jummat. (HMYoshioka/PIA 12)